Official Journal L 263 , 24/09/1983 P. 0033 - 0036

Spanish special edition: Chapter 13 Volume 14 P. 0201

Portuguese special edition Chapter 13 Volume 14 P. 0201

Finnish special edition: Chapter 15 Volume 4 P. 0136

Swedish special edition: Chapter 15 Volume 4 P. 0136



PADOMES DIREKTĪVA (1983. gada 19. septembris), ar ko piekto reizi groza (azbesta) Direktīvu 76/769/EEK par dalībvalstu normatīvo un administratīvo aktu tuvināšanu attiecībā uz dažu bīstamu vielu un preparātu tirgū laišanas un lietošanas ierobežojumiem (83/478/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 100. pantu, ņemot vērā Komisijas priekšlikumu[1], ņemot vērā Eiropas Parlamenta atzinumu[2], ņemot vērā Ekonomikas un sociālo lietu komitejas atzinumu[3], tā kā tad, ja tiek lietots azbests un atsevišķi ražojumi, kas to satur, var atbrīvoties cilvēka veselībai kaitīgas šķiedras un putekļi, kuri var izraisīt azbestozi un vēzi; tā kā ar profilaksi var vislabāk aizsargāt cilvēka veselību; tā kā cilvēka veselību un vidi ļoti efektīvi var aizsargāt, ja aizliedz lietot dažas šķiedras, piemēram, krokidolītu (zilo azbestu), kas saskaņā ar dažiem zinātniskiem avotiem ir īpaši bīstamas; tā kā šobrīd tomēr nav iespējams pilnīgi aizliegt krokidolītu; tā kā nav pamatoti ierosināt, lai visus ražojumus, kas to satur, izņemtu no tirgus, jo, rīkojoties ar šiem ražojumiem, lai izņemtu tos no tirgus vai iznīcinātu, tiktu radīti draudi cilvēka veselībai, jo šādi atbrīvotos šķiedras; tā kā dažus ražojumus, kas satur krokidolītu, piemēram, plombas un azbestcementa caurules vai hidrotransformatorus, tuvākajā laikā Kopienas mērogā nav iespējams pilnībā aizstāt ar aizstājējiem, kam būtu vismaz līdzvērtīgas īpašības; tā kā jāparedz īpašs marķējums, kur norāda, kādus riskus rada tādu ražojumu lietošanu, kuri satur azbesta šķiedras; tā kā uz šo ražojumu marķējumu dažās dalībvalstīs attiecas noteikumi, kas atšķiras ar tirdzniecības nosacījumiem; tā kā šī direktīva ierobežo krokidolīta ražojumu un krokidolīta šķiedras saturošu ražojumu tirgū laišanu un lietošanu; tā kā, ierobežojot citu azbesta šķiedru un šo šķiedru saturošu ražojumu tirgū laišanu un lietošanu, var uzlabot cilvēka veselības aizsardzību; tā kā, kamēr nav pieņemti Kopienas noteikumi attiecībā uz ierobežojumiem, saskaņošanas pasākumi, kas attiecas uz minētajām šķiedrām vai ražojumiem, ir saistīti tikai ar noteikumiem par marķēšanu; tā kā, ņemot vērā tehnikas un zinātnes attīstību un iespējamību krokidolītu aizstāt ar mazāk bīstamām vielām, periodiski jāpārskata atbrīvojumu sistēma, kas noteikta šajā direktīvā, lai vajadzības gadījumā izdarītu attiecīgus grozījumus; tā kā dažu azbesta šķiedru aizliegumi un dažādi noteikumi par marķēšanu, kas ieviesti dažās dalībvalstīs, ietekmē kopējā tirgus darbību; tā kā tādēļ jātuvina attiecīgie dalībvalstu normatīvie un administratīvie akti un atbilstīgi jāgroza pielikums Direktīvai 76/769/EEK[4], kurā jaunākie grozījumi izdarīti ar Direktīvu 83/264/EEK[5]; IR PIEŅĒMUSI ŠO DIREKTĪVU. 1. pants Direktīvas 76/769/EEK pielikums kļūst par I pielikumu. 2. pants Ar šo Direktīvas 76/769/EEK I pielikumam pievieno šādu 5. punktu: "5. Azbesta šķiedras. 5.1. Krokidolīts CAS Nr. 12001-28-4*. 5.1. Šīs šķiedras un ražojumus, kas tās satur, aizliegts laist tirgū un lietot. Tomēr katrā dalībvalstī var atļaut līdz 1988. gada 30. jūnijam laist tirgū ražojumus, kas satur šo šķiedru, ja tie saražoti līdz 1986. gada 1. janvārim. Katra dalībvalsts var arī piešķirt atbrīvojumu no aizlieguma lietot ražojumus, kas satur šīs šķiedras, ja tie ir ražoti, laisti tirgū vai tiek lietoti līdz 1986. gada 1. janvārim. Neierobežojot citās Kopienas direktīvās iekļautos noteikumus, dalībvalstis šo aizliegumu var neattiecināt arī uz še turpmāk minētajiem ražojumiem, tostarp uz šķiedrām un pusfabrikātiem, kas vajadzīgi to ražošanā: a) azbestcementa caurules; b) pret skābi un temperatūru izturīgas plombas, blīves, blīvslēga blīvējumi un elastīgi kompensatori; c) hidrotransformatori. 5.2. Visas azbesta šķiedras: krokidolīts, CAS Nr. 12001-28-4, hrizotils, CAS Nr. 12001-29-5, amozīts, CAS Nr. 12172-73-5, antofilīts, CAS Nr. 77536-67-5, aktinolīts, CAS Nr. 77536-66-4, tremolīts, CAS Nr. 77536-68-6. 5.2. Neierobežojot 5.1. punktu, laist tirgū un lietot ražojumus, kas satur šīs šķiedras, var atļaut vienīgi tad, ja šiem ražojumiem saskaņā ar II pielikuma noteikumiem ir klāt etiķete. * Numurs Chemical Abstract Service reģistrā. 3. pants Ar šo Direktīvai 76/769/EEK pievieno šādu II pielikumu: "II PIELIKUMS Īpaši noteikumi par azbestu saturošu ražojumu marķēšanu 1.Uz visiem ražojumiem, kas satur azbestu, vai uz to iepakojuma ir šāda etiķete: a) etiķete, kas atbilst turpmāk norādītajam paraugam, ir vismaz 5 cm gara (H) un 2,5 cm plata; b) tai ir divas daļas: - augšējā daļā (h1 = 40 % H) ir burts "a" baltā krāsā uz melna fona, - apakšējā daļā (h2 = 60 % H) ir standarta formulējums baltā un/vai melnā krāsā uz sarkana fona, un tas ir skaidri salasāms; c) ja ražojums satur krokidolītu, vārdus "satur azbestu", ko lieto standarta formulējumā, aizstāj ar "satur krokidolītu/zilo azbestu". Pirmās daļas noteikumus dalībvalstis var neattiecināt uz ražojumiem, ko paredzēts laist tirgū to teritorijā. Tomēr šo ražojumu marķējumā jābūt formulējumam "satur azbestu"; [insert image from the original .tif] 1. Balts "a" uz melna fona 2. Standarta formulējums baltā un/vai melnā krāsā uz sarkana fona 3. UZMANĪBU! SATUR AZBESTU 4. Ieelpot azbesta putekļus ir bīstami veselībai 5. Ievērot drošības norādījumus d) ja marķējums ir tieši uzspiests uz ražojumiem, pietiek, ja ir viena krāsa, kas kontrastē ar fonu. 2. Šajā pielikumā minēto etiķeti piestiprina saskaņā ar šādiem noteikumiem: a) uz katras vismazākās piegādātās vienības; b) ja ražojumam ir azbestcementa sastāvdaļas, pietiek, ja etiķeti piestiprina tikai šīm sastāvdaļām. Bez marķējuma var iztikt, ja iepakojuma mazā izmēra vai nepiemērotības dēļ etiķeti nav iespējams piestiprināt pie sastāvdaļas. 3. Iepakotu azbestu saturošu ražojumu marķēšana. 3.1. Uz iepakotu ražojumu iepakojuma skaidri salasāmā un neizdzēšamā marķējumā ir šādas ziņas: a) saskaņā ar šo pielikumu simbols un attiecīgās norādes par apdraudējumu; b) drošības norādījumi, kas jāizraugās saskaņā ar norādēm šajā pielikumā, ciktāl tie ir saistīti ar attiecīgo ražojumu. Ja uz iepakojumu ir sniegta papildu drošības informācija, tā nemazina to ziņu nozīmīgumu, kas sniegtas saskaņā ar a) un b) apakšpunktu, vai nav pretrunā tām. 3.2. Marķēšanu saskaņā ar 3.1. punktu izdara: - iepakojumam cieši piestiprinot etiķeti vai - iepakojumam cieši piestiprinot uzlīmi, vai - marķējumu uzspiežot tieši uz iepakojuma. 3.3. Azbestu saturošus ražojumus, kas iepakoti tikai brīvā plastmasas iesaiņojumā vai tamlīdzīgā iepakojumā, uzskata par iepakotiem ražojumiem un marķē saskaņā ar 3.2. punktu. Ja ražojumi no šādiem iepakojumiem ir izņemti un tiek laisti tirgū neiepakoti, katrai vismazākajai paredzētajai vienībai pievieno ziņas, kas iekļaujamas marķējumā saskaņā ar 3.1. punktu. 4. Neiepakotu azbestu saturošu ražojumu marķēšana. Neiepakotiem azbestu saturošiem ražojumiem marķēšanu saskaņā ar 3.1. punktu izdara: - azbestu saturošajam ražojumam cieši piestiprinot etiķeti, - šādam ražojumam cieši piestiprinot uzlīmi, - marķējumu uzspiežot tieši uz ražojumiem, vai, ja iepriekšminēto pamatotu iemeslu dēļ nav iespējams izdarīt, piemēram, ražojuma mazā izmēra, ražojuma nepiemēroto īpašību vai dažu tehnisku grūtību dēļ, pievieno zīmi, kurā ir 3.1. punktā paredzētais marķējums. 5. Neierobežojot Kopienas noteikumus par drošību un darba higiēnu, pie etiķetes, kas piestiprināta pie ražojuma, kurš tā lietošanas ziņā var būt pārstrādes vai gala ražojums, jāpievieno drošības norādījumi, kas var būt vajadzīgi attiecīgajam ražojumam, un jo īpaši šāds teksts: - ja iespējams, lietot ārpus telpām vai labi vēdinātā vietā, - ieteicams izmantot darbarīkus, kas darbināmi ar roku vai kas darbojas ar mazu ātrumu; vajadzības gadījumā tiem jābūt aprīkotiem ar attiecīgu putekļu nosūkšanas ierīci. Ja lieto darba rīkus, kuri darbojas lielā ātrumā, tiem vienmēr jābūt aprīkotiem ar šādu ierīci, - ja iespējams, pirms griešanas vai urbšanas samitrināt, - samitrināt putekļus, ievietot tos kārtīgi noslēgtā traukā un drošos apstākļos atbrīvoties no tiem. 6. Jebkura tāda ražojuma marķējumā, kas paredzēts mājas lietojumam, uz kuru neattiecas 5. punkts, un no kā tā lietošanas laikā var atbrīvoties azbesta šķiedras, vajadzības gadījumā jābūt šādam drošības norādījumam: "pēc nolietošanas aizstāt ar citu". 7. Dalībvalstis var noteikt, ka uz azbestu saturošiem ražojumiem, ko laiž tirgū to teritorijā, marķējumā jālieto to valsts valoda vai valodas." 4. pants 1. Dalībvalstīs stājas spēkā noteikumi, kas vajadzīgi, lai 30 mēnešu laikā pēc šīs direktīvas paziņošanas[6]izpildītu tās prasības. Par to dalībvalstis tūlīt informē Komisiju. 2. Dalībvalstis dara Komisijai zināmus to tiesību aktu noteikumus, ko tās pieņēmušas jomā, uz kuru attiecas šī direktīva. 5. pants Šī direktīva ir adresēta dalībvalstīm. Briselē, 1983. gada 19. septembrī Padomes vārdā priekšsēdētājs G.Varfis [1] OV C 78, 28.3.1980., 10. lpp. [2] OV C 125, 17.5.1982., 159. lpp. [3] OV C 331, 17.12.1980., 5. lpp. [4] OV L 262, 27.9.1976., 201. lpp. [5] OV L 147, 6.6.1983., 9. lpp. [6] Šī direktīva paziņota dalībvalstīm 1983. gada 21. septembrī.